ai4bharat/Pralekha huggingface dataset:
প্রতিরক্ষামন্ত্রক
আস্হা গড়ে তোলার বিষয়ে বর্তমান প্রচেষ্টার সম্পূর্ণ রূপায়ণে ঐক্য মধ্যে এল ভারত ও চীন
নয়াদিল্লি, ২৪ আগস্ট, ২০১৮
প্রতিরক্ষামন্ত্রী শ্রীমতী নির্মলা সীতারমনের সঙ্গে সাক্ষাৎ করলেন ভারত সফররত চীনের প্রতিরক্ষামন্ত্রী তথা স্টেট কাউন্সিলার ওয়েই ফেঙ্ঘে।
নতুন দিল্লীতে ভারত ও চীনের প্রতিরক্ষামন্ত্রীদের মধ্যে আজ দ্বিপাক্ষিক বিভিন্ন বিষয়ে আলোচনা হয়। আন্তর্জাতিক বিভিন্ন বিষয় বিষয়েও তাদের মধ্যে কথা হয়। উভয় পক্ষ দ্বিপাক্ষিক সামরিক ক্ষেত্রে আদান-প্রদান ও পারস্পরিক আস্হাবৃদ্ধির বিষয়গুলিকে স্বাগত জানান। প্রসঙ্গত উহানের ঘরোয়া বৈঠকে প্রধানমন্ত্রী শ্রী নরেন্দ্র মোদী এবং প্রেসিডেন্ট জিং জিংপিং-এর মধ্যে যে বিষয়গুলি নিয়ে ঐক্যমত্য হয়েছিল তার অন্যতম হল এই বিনিময় কর্মসূচি।
বৈঠকে এছাড়াও, দু দেশের সামরিক বাহিনীর মধ্যে প্রশিক্ষণরত বা যৌথ মহড়া সংক্রান্ত কার্যকলাপ বৃদ্ধির সিদ্ধান্ত হয়। প্রতিরক্ষা বিনিময় এবং সহযোগিতা ক্ষেত্রে নয়া দ্বিপাক্ষিক সমঝোতা স্বাক্ষরের বিষয়েও সিদ্ধান্ত হয় বৈঠকে।
দুই মন্ত্রীই সীমান্ত এলাকার বিভিন্ন সমস্যা নিয়ে আলাপ-আলোচনা করেন। এ বিষয়ে আস্হা গড়ে তোলার বর্তমান প্রচেষ্টার সম্পূর্ণ রূপায়ণে সক্রিয় হওয়ার ব্যাপারেও ঐক্যমত্যে পৌঁছান, দুই মন্ত্রী যাতে শান্তি ও স্হিরতা বজায় রাখা যায় সীমান্ত এলাকায়।
চারদিনের সফরে গত ২১শে আগস্ট চীনের প্রতিরক্ষামন্ত্রী ভারতে আসেন।
SSS/NS/…
(Visitor Counter : 63
মানবসম্পদবিকাশমন্ত্রক
শহরাঞ্চলীয় স্থানীয় প্রশাসনগুলির সঙ্গে যৌথ উদ্যোগে ইন্টার্নশিপ কর্মসূচি ‘টিউলিপ’ – এর সূচনা করলেন কেন্দ্রীয় মানবসম্পদ উন্নয়ন মন্ত্রী ও আবাসন ও নগরোন্নয়ন বিষয়ক প্রতিমন্ত্রী
নয়াদিল্লি, ০৪ জুন, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ এবং আবাসন ও শহরাঞ্চল বিষয়ক প্রতিমন্ত্রী শ্রী হরদীপ সিং পুরী আজ নতুন দিল্লিতে শহরাঞ্চলীয় স্থানীয় প্রশাসন এবং স্মার্টসিটিগুলির উদ্যোগে ‘দ্য আর্বান লার্নিং ইন্টার্নশিপ প্রোগ্রাম বা টিউলিপ’ – এর সূচনা করেছেন। এই উপলক্ষে এক পোর্টালেরও সূচনা হয়।
এই উদ্যোগ প্রসঙ্গে শ্রী পোখরিয়াল বলেন, দেশ গঠনে যুবসম্প্রদায়ের সম্ভাবনাকে কাজে লাগাতে প্রধানমন্ত্রী শ্রী মোদীর দূরদৃষ্টিকে ভিত্তি করেই টিউলিপ কর্মসূচির সূচনা করা হ’ল। এই কর্মসূচি এক নতুন ভারতের মজবুত ভিত্তি গঠনে গুরুত্বপূর্ণ ভূমিকা নেবে। সেই সঙ্গে, শহরাঞ্চলীয় স্থানীয় প্রশাসন এবং স্মার্ট সিটিগুলির কাজকর্মে অভিনব চিন্তাভাবনা যোগাতে সাহায্য করবে। শ্রী নিশাঙ্ক আরও বলেন, দেশে মেধার কোনও অভাব নেই। তাই, স্মার্ট ইন্ডিয়া হ্যাকাথনের মতো অভিযানের মাধ্যমে পড়ুয়াদের সম্ভাবনাকে কাজে লাগাতে হবে।
অভিনব টিউলিপ কর্মসূচির ব্যাপারে বলতে গিয়ে শ্রী পুরী বলেন, প্রথম বছর প্রায় ২৫ হাজার সদ্য স্নাতক ডিগ্রিধারী পড়ুয়ারা এই ইন্টার্নশিপ কর্মসূচির সুযোগ পাবেন। এই কর্মসূচির ফলে, শিক্ষানবিশ ছাত্রছাত্রীরা না কেবল শহরাঞ্চলীয় স্থানীয় প্রশাসনগুলির কাজকর্ম সম্পর্কে অবহিত হবেন, সেই সঙ্গে শিল্প সংস্থাগুলির জন্য এমন সম্পদ সৃষ্টিতেও সাহায্য করবেন, যা সহজে বিভিন্ন শিল্প সংস্থা গ্রহণ করতে পারবে।
উল্লেখ করা যেতে পারে, কেন্দ্রীয় অর্থমন্ত্রী শ্রীমতী নির্মলা সীতারমন ‘উন্নয়নমুখী ভারত’ কর্মসূচির আওতায় ২০২০-২১ অর্থবর্ষের সাধারণ বাজেটে টিউলিপ কর্মসূচির কথা ঘোষণা করেছিলেন। এই কর্মসূচি প্রসঙ্গে শ্রীমতী সীতারমন বলেছিলেন, ভারতের জনসংখ্যাগত বৈশিষ্ট্যের সুবিধাগুলিকে যথাযথ কাজে লাগাতে এ ধরনের কর্মসূচি প্রযুক্তি শাখার স্নাতক ডিগ্রিধারী পড়ুয়াদের নিয়ে এক সমৃদ্ধ ভান্ডার গড়ে তুলতে সাহায্য করবে। অনুষ্ঠানে মানবসম্পদ উন্নয়ন মন্ত্রকের সচিব শ্রী অমিত খারে, আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্র সহ দুই মন্ত্রকের উচ্চ পদস্থ আধিকারিকরা উপস্থিত ছিলেন।
(CG/BD/SB
আয়ুষ
সাধারণ মানুষের কর্মউৎপাদনশীলতা বাড়ানোর জন্য একটি মাধ্যম হিসাবে যোগাভ্যাসের সম্ভাবনা খতিয়ে দেখতে আয়ুষ মন্ত্রকের আন্তঃমন্ত্রক বিশেষজ্ঞ দল
নয়াদিল্লি, ২৫ মার্চ ২০২১
যোগ সর্বত্রই সমাদৃত হয়েছে। একজন ব্যক্তির সুস্বাস্থ্য, মানসিক কল্যাণ ও ব্যক্তিত্বের বিকাশের ক্ষেত্রে যোগ এক গুরুত্বপূর্ণ মাধ্যম। তাই, অভিনব এই মাধ্যমটিকে কর্মক্ষেত্রে উৎপাদনশীলতা বাড়ানোর এক গুরুত্বপূর্ণ হাতিয়ার হিসাবে ব্যবহার করা যেতে পারে কি? সর্বত্রই সমাদৃত হওয়া যোগ কি অর্থনীতির সুশৃঙ্খল বিকাশ ও অগ্রগতির পাশাপাশি দেশের উন্নতিতেও ইতিবাচক প্রভাব ফেলতে পারে? উপরোক্ত এই বিষয়গুলি সহ উৎপাদনশীলতা বাড়ানোর ক্ষেত্রে যোগাভ্যাসের সম্ভাবনাময় আরও বিভিন্ন দিক খতিয়ে দেখার জন্য আয়ুষ মন্ত্রক বিশেষজ্ঞদের নিয়ে একটি উচ্চ পর্যায়ের দল গঠন করেছে। বিশেষজ্ঞদের নিয়ে গঠিত এই দলটির প্রথম বৈঠক বুধবার ভিডিও কনফারেন্সে আয়োজিত হয়। বিশেষজ্ঞ দলের নেতৃত্বে রয়েছেন এসভিওয়াইএএসএ প্রতিষ্ঠানের আচার্য ডঃ এইচ আর নগেন্দ্র। অন্যান্য সদস্যদের মধ্যে রয়েছেন – নতুন দিল্লির এইমস্, আইআইএম ব্যাঙ্গালোর, আইআইটি বম্বে সহ অগ্রণী যোগ প্রতিষ্ঠান, কর্পোরেট ক্ষেত্র ও আয়ুষ মন্ত্রকের প্রতিনিধিরা।
এই বৈঠকে বিশেষজ্ঞ গোষ্ঠী একথা স্বীকার করে নিয়েছেন যে, সারা বিশ্বে গত পাঁচ বছরে যোগের প্রতি সাধারণ মানুষের আগ্রহ অপ্রত্যাশিতভাবে বেড়েছে। যোগাভ্যাসকারীরা যোগের আধ্যাত্মিক সম্পর্ক ও স্বাস্থ্যগত উপকারিতার কথাগুলি স্বীকার করে নিয়েছেন। তাই, কর্মক্ষেত্রে উৎপাদনশীলতা আরও বাড়াতে যোগাভ্যাসকে সদ্ব্যবহারের ব্যাপারে চিন্তাভাবনা শুরু হয়েছে। মন্ত্রকের গঠিত বিশেষজ্ঞ দলটি এ বিষয়ে বিভিন্ন সম্ভাবনা খুঁজে বের করবে। কর্মচারীরা দৈনন্দিন কাজকর্মে যে ধরনের শারীরিক ও মানসিক চাপ সহ্য করেন, তা লাঘব করার ক্ষেত্রে যোগাভ্যাসকে কাজে লাগানো যায় কিনা, তাও খতিয়ে দেখবে বিশেষজ্ঞ দলটি। কর্মক্ষেত্রে কাজের পরিবেশ এবং সামগ্রিকভাবে কর্মীদের স্বাস্থ্য কল্যাণের ক্ষেত্রে যোগ বড় ভূমিকা নিতে পারে বলে বিশেষজ্ঞদের অভিমত।
কয়েকজন সদস্য ভারতে প্রত্যাশার চাহিদা যখন ক্রমবর্ধমান, তখন কর্মউৎপাদনশীলতা বাড়ানোর ক্ষেত্রে যোগাভ্যাস অত্যন্ত গুরুত্বপূর্ণ হয়ে উঠতে পারে বলে মন্তব্য করেন। এই বিশেষজ্ঞ দলটি কর্মউৎপাদনশীলতার সঙ্গে যোগের সম্পর্ক এবং উৎপাদনশীলতা বৃদ্ধিতে যোগাভ্যাসের প্রভাব বিশ্লেষণের মতো বিষয়গুলি পর্যালোচনা করে দেখবে। চূড়ান্ত রিপোর্ট মন্ত্রকের কাছে জমা করার আগে বিশেষজ্ঞ দলটি বিজ্ঞান-ভিত্তিক পদক্ষেপ ও বিভিন্ন ঘটনার প্রামাণ্য সাক্ষ্য বিশ্লেষণ করে দেখবে। শারীরিক ও মানসিক কল্যাণের ক্ষেত্রে যোগের প্রভাব সম্পর্কিত তথ্য সংগ্রহ সহ কর্মক্ষেত্রে যোগের প্রভাব কতটা, তাও খতিয়ে দেখা হবে। ইতিমধ্যেই একাধিক সংস্থা, প্রতিষ্ঠান ও কর্পোরেট ক্ষেত্র তাদের কর্মীদের জন্য কর্মক্ষেত্রে যোগকে অন্তর্ভুক্ত করতে প্রশিক্ষক নিয়োগ শুরু করেছে। এদের বিশ্বাস নিয়মিত যোগাভ্যাস কর্মক্ষেত্রে চাপ হ্রাস করতে, সহকর্মীদের মধ্যে আত্মিক সম্পর্ক বাড়াতে, মানসিক দ্বিধাদ্বন্দ্ব হ্রাস করতে এমনকি শারীরিক দুর্বলতা এড়াতে সাহায্য করে। পক্ষান্তরে, কর্মক্ষেত্রে কর্মীদের উৎপাদনশীলতা বৃদ্ধি পায়।
কর্মক্ষেত্রে উৎপাদনশীলতা বাড়ানোর গুরুত্বপূর্ণ মাধ্যম হিসাবে যোগাভ্যাসের প্রভাব খতিয়ে দেখতে বিশেষজ্ঞ দলটির সঙ্গে একাধিক বিশ্ববিদ্যালয়, হাসপাতাল, কর্পোরেট ক্ষেত্র ও যোগ প্রতিষ্ঠান সামিল হবে। নতুন দিল্লির ন্যাশনাল প্রোডাক্টিভিটি কাউন্সিল এই কাজে সাহায্য করছে। আগামী মে মাস নাগাদ বিশেষজ্ঞ দলটির প্রাথমিক রিপোর্ট জমা পড়বে।
মৎস্য ও পশু পালন এবং দুগ্ধশিল্প মন্ত্রক
ভারত ও সিঙ্গাপুর অবৈধ, অঘোষিত ও অনিয়ন্ত্রিত মৎস্য শিকার নিয়ে পূর্ব এশিয়া সামিট কর্মশিবির আয়োজন করেছে
নতুন দিল্লি, ১৩ এপ্রিল, ২০২২
কেন্দ্রীয় মৎস্য চাষ, গবাদি পশুপালন ও ডেয়ারি মন্ত্রকের মৎস্য চাষ দপ্তর সিঙ্গাপুর ফুড এজেন্সির সঙ্গে যৌথভাবে মঙ্গলবার অবৈধ, অঘোষিত এবং অনিয়ন্ত্রিত মৎস্য শিকার নিয়ে পূর্ব এশিয়া সামিট কর্মশিবিরের আয়োজন করে। ভার্চুয়াল পদ্ধতিতে এই কর্মশিবিরের আয়োজন করা হয়। শিবিরে মৎস্য চাষ দপ্তরের সচিব শ্রী যতীন্দ্রনাথ সোয়াইন মূল ভাষণ দেন। এই শিবিরে পূর্ব এশিয়া সামিট গোষ্ঠীভুক্ত ৮টি দেশ, জ্ঞান ভিত্তিক অংশীদার হিসেবে ৪টি দেশ, কেন্দ্রীয় মৎস্য চাষ দপ্তরের আধিকারিকরা ছাড়াও বিভিন্ন রাজ্য ও কেন্দ্রশাসিত অঞ্চলের সংশ্লিষ্ট বিভাগের প্রতিনিধিরা অংশ নেন।
শিবিরে প্রারম্ভিক ভাষণে শ্রী সোয়াইন অবৈধ, অঘোষিত ও অনিয়ন্ত্রণ মৎস্য শিকার প্রতিরোধে আশু ব্যবস্থা গ্রহণের আহ্বান জানান। অবৈধভাবে মৎস্য শিকার রোধে ভারতের গৃহীত বেশ কয়েকটি উদ্যোগের কথাও তিনি উল্লেখ করেন।
শিবিরের প্রারম্ভিক অধিবেশনে মৎস্য চাষ দপ্তরের যুগ্ম সচিব ডঃ জে বালাজি অংশগ্রহণকারী সংশ্লিষ্ট সব পক্ষকে স্বাগত জানিয়ে বলেন, অবৈধ ও অনিয়ন্ত্রিত মৎস্য শিকার উপকূল এলাকায় বসবাসকারী মৎস্যজীবি সম্প্রদায়ের জীবনজীবিকা ও খাদ্য নিরাপত্তায় নেতিবাচক প্রভাব ফেলেছে। শিবিরে বিশেষজ্ঞদের নিয়ে প্রথম অধিবেশনে অবৈধ ও অনিয়ন্ত্রিতভাবে মৎস্য শিকার প্রতিরোধে আঞ্চলিক সহযোগিতা গড়ে তোলার উপর জোর দেওয়া হয়। শিবিরে জ্ঞান ভিত্তিক অংশীদার হিসেবে যোগদানকারী বিভিন্ন পক্ষ যেমন - বে অফ বেঙ্গল প্রোগ্রাম ইন্টার-গভর্মেন্টাল অর্গানাইজেশন, কমনওয়েলথ সায়েন্টিফিক অ্যান্ড ইন্ডাস্ট্রিয়াল রিচার্স অর্গানাইজেশন, সাউথ ইস্ট এশিয়ান ফিসারিজ ডেভলপমেন্ট সেন্টার এবং রাষ্ট্রসঙ্ঘের খাদ্য ও কৃষি সংগঠন অবৈধ এবং অনিয়ন্ত্রিত মৎস্য শিকার রোধে আঞ্চলিক পর্যায়ে যেসমস্ত পদক্ষেপ গ্রহণ করা হয়েছে তার কথা উল্লেখ করে। শিবিরে এধরণের দ্বিতীয় সভায় অংশগ্রহণকারী প্রতিটি দেশের প্রতিনিধিরা জাতীয়স্তরে বিভিন্ন সাফল্যের কথা ভাগ করে নেন। একইসঙ্গে তারা অবৈধ ও অনিয়ন্ত্রণিত মৎস্য শিকার প্রতিরোধে অভিজ্ঞতা থেকে শিক্ষা নিয়ে বর্তমানে যে সমস্ত পদক্ষেপ গ্রহণ করা হচ্ছে সে সম্পর্কেও বিস্তারিত জানান।
সভার আলোচনা শেষে ওয়েবিনারের সমাপ্তি ঘোষণা করেন ভারতের বিদেশ মন্ত্রকের যুগ্ম সচিব শ্রীমতী গীতিকা শ্রীবাস্তব।
CG/BD/SKD/
(Visitor Counter : 101
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিংহের সঙ্গে কাজাখ প্রতিরক্ষা মন্ত্রীর বৈঠক
নতুন দিল্লি, ০৯ এপ্রিল, ২০২১
প্রতিরক্ষা মন্ত্রী শ্রী রাজনাথ সিংহ আজ নতুন দিল্লিতে কাজাখস্তানের প্রতিরক্ষা মন্ত্রী লেফটেন্যান্ট জেনারেল নুরলান ইয়র্মেকবায়ভের সঙ্গে দ্বিপাক্ষিক বৈঠক করেছেন। বৈঠকে দুই দেশের মন্ত্রী প্রশিক্ষণ, সেনা মহড়ার মাধ্যমে দ্বিপাক্ষিক প্রতিরক্ষা সহযোগিতা আরও জোরদার করা এবং ক্ষমতা বৃদ্ধির বিষয়ে মতবিনিময় করেন। পারস্পরিক স্বার্থে প্রতিরক্ষা শিল্পে সম্ভাব্য সহযোগিতার দিকে নজর দেওয়া উচিত বলে উভয়ে সহমত পোষণ করেন।
লেবাননে রাষ্ট্রসংঘে অন্তর্বর্তীকালীন বাহিনী  -এর ভারতীয় সেনাবাহিনীর অঙ্গ হিসাবে কাজাখ সেনা মোতায়েনের সুযোগ করে দেওয়ার জন্য প্রতিরক্ষমন্ত্রী শ্রী সিংকে ধন্যবাদ জানান কাজাখস্তানের প্রতিরক্ষামন্ত্রী। উভয় দেশের মন্ত্রী বার্ষিক 'কাজিন্দ' সেনা মহড়া বিষয়ে পর্যালোচনা করেন।
অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, নৌবাহিনীর প্রধান অ্যাডমিরাল করম্বীর সিং, প্রতিরক্ষা সচিব ডঃ অজয় কুমার, প্রতিরক্ষা উৎপাদন সচিব শ্রী রাজ কুমার এবং প্রতিরক্ষা মন্ত্রকের উচ্চপদস্থ কর্মকর্তারা উপস্থিত ছিলেন।
কাজাখস্তানের প্রতিরক্ষা মন্ত্রী আগামী তিন দিনের সফরে গত ৭ এপ্রিল ভারতে এসেছেন। তিনি যোধপুরে সেনাবাহিনীর ১২ নম্বর কর্পসের সদর দফতর এবং জয়সালমীরে লঙ্গওয়ালা সেক্টর পরিদর্শন করেছেন। ভারতের প্রতিরক্ষা মন্ত্রীর আমন্ত্রণে কাজাখের প্রতিরক্ষা মন্ত্রীর এই ভারত সফর।
CG/SS/SKD
(Visitor Counter : 164
কেন্দ্রীয়মন্ত্রিসভা
ভারত ও ফ্রান্সের মধ্যে নৌ-সচেতনতা চুক্তি : আলোচিত কেন্দ্রীয় মন্ত্রিসভার বৈঠকে
নয়াদিল্লি, ২৭ জুন, ২০১৮
নৌ-সচেতনতার প্রসার সম্পর্কে এ বছরের ১০ মার্চ ভারত ও ফ্রান্সের মধ্যে সম্পাদিত চুক্তিটি নিয়ে আজ আলোচনা হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। নৌ-সংক্রান্ত কর্মপ্রচেষ্টার ক্ষেত্রে এই চুক্তির আওতায় পরস্পরের মধ্যে পরিসংখ্যানগত তথ্য ও পরিষেবা বিনিময় করবে ভারত ও ফ্রান্স। এই চুক্তি সম্পাদনের উদ্দেশ্য হ’ল গভীর সমুদ্রে জাহাজ চলাচল সংক্রান্ত বিষয়গুলির ওপর নজরদারি চালানোর পাশাপাশি সুনির্দিষ্ট নিয়মনীতি অনুসরণে ব্যর্থ জাহাজগুলিকে চিহ্নিত করা।
এই নৌ-সহযোগিতার আওতায় এক সমীক্ষা চালানো হবে ভারতীয় মহাকাশ গবেষণা সংস্থা ইসরো এবং ফ্রান্সের সিএনইএস-এর পক্ষ থেকে। সমীক্ষার ফলাফল পেশ করা হবে এই দুটি দেশের সংশ্লিষ্ট পরিচালন কর্তৃপক্ষের কাছে। চুক্তি স্বাক্ষরের এক বছরের মধ্যেই ঐ সমীক্ষাটি পর্যালোচনা করে দেখা হবে বলে স্থির হয়েছে।
SSS/SKD/SB…
(Visitor Counter : 41
যোগাযোগওতথ্যপ্রযুক্তিমন্ত্রক
অতিমারীর সময়ে ডাক বিভাগ গ্রাহকদের দরজায় পরিষেবা পৌঁছে দিচ্ছে
কলকাতা, ২৮ এপ্রিল, ২০২১
কোভিড-১৯-এর দৌরাত্ম্যে দেশ যখন অতিমারী পরিস্থিতিতে চলছে, সেসময়ে ডাক বিভাগ ওষুধ, চিকিৎসা সরঞ্জাম থেকে শুরু করে ব্যাঙ্কিং কাজকর্মের মত গুরুত্বপূর্ণ জনপরিষেবা দেওয়ার ক্রমাগত প্রয়াস চালিয়ে যাচ্ছে।
এই পরিস্থিতিতে ডাক বিভাগ তার মূল্যবান গ্রাহকদের আধার কার্ড নির্ভর অর্থ প্রদান ব্যবস্থা বা এইটিএস-এর সুযোগ নেওয়ার অনুরোধ জানিয়েছে নগদ অর্থ পোষ্ট অফিস থেকে তোলার জন্য। এই ব্যবস্থায়, স্থানীয় ডাককর্মী একটি বায়োমেট্রিক যন্ত্র সমেত গ্রাহকের কাছে হাজির হবেন, যদি তিনি আগেভাগে পোষ্ট অফিসে এবিষয়ে জানান। গ্রাহকের আধার নম্বরের ভিত্তিতে এবং একই সঙ্গে তার ব্যাঙ্কে নাম ও ওটিপি-র ভিত্তিতে নগদ অর্থ গ্রাহকের বাড়ির দরজায় পৌঁছে দেবেন ডাককর্মী। প্রসঙ্গত ওটিপি-টি নথিভুক্ত মোবাইল নম্বর-এই আসবে।
গ্রাহকের যদি পোষ্ট অফিসে যাওয়ার প্রয়োজন হয়, তাহলে কোভিড সংক্রান্ত যাবতীয় সতর্কতামূলক ব্যবস্থা নিয়েই তবেই পোষ্ট অফিসের দরজায় পা দেবেন। এই সতর্কতামূলক ব্যবস্থা নেওয়ার মধ্যে রয়েছে মুখে মাস্ক পরা এবং সামাজিক দূরত্ব বজায় রাখা। পোষ্ট অফিসে যদি লাইনে দাঁড়াতে হয়, তাহলে উল্লিখিত সতর্কতামূলক ব্যবস্থা অবশ্যই নেওয়া প্রয়োজন। ডাক দপ্তর এছড়াও গ্রাহকদের ভিড় এড়ানোর অনুরোধ জানিয়েছে। পাশাপাশি চিকিৎসার প্রয়োজনে সরঞ্জাম এবং প্রয়োজনীয় ওষুধপত্র বুক করার জন্য গ্রাহকদের পোষ্ট অফিসের সঙ্গে যোগাযোগ রাখার অনুরোধ-ও জানিয়েছে।
SSS/SS/AS/
(Visitor Counter : 23
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই সংস্থাগুলির সঙ্গে আন্তর্জাতিক সহযোগিতা
নয়াদিল্লী, ২৪ মার্চ, ২০২২
বিভিন্ন দেশ এবং দেশের অভ্যন্তরে অতিক্ষুদ্র, ক্ষুদ্র ও মাঝারি শিল্পোদ্যেগ  সংস্থাগুলির মধ্যে আন্তর্জাতিক সহযোগিতা ক্ষেত্রে উৎসাহিত করার জন্য অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক আন্তর্জাতিক সহযোগিতা প্রকল্প নামে একটি কেন্দ্রীয় কর্মসূচি বাস্তবায়ন করেছে। ১৯৯৬ সালে এই প্রকল্পের সূচনা হয়। তারপর থেকে এটি চালু রয়েছে। এই প্রকল্পটি ভারতীয় এমএসএমই ক্ষেত্রকে তাদের আন্তর্জাতিক প্রদর্শনী, বাণিজ্য মেলা, ক্রেতা-বিক্রেতা বৈঠক, আন্তর্জাতিক সম্মেলন এবং আলোচনাসভা আয়োজনের সুবিধা করে দিয়েছে। এই প্রকল্পের উদ্দেশ্য হল এমএসএমই ক্ষেত্রের দক্ষতা বৃদ্ধি, তাদের পণ্যের জন্য নতুন বাজার দখল করা, রপ্তানী বৃদ্ধি, উৎপাদন ক্ষমতা বাড়ানোর জন্য নতুন প্রযুক্তির অন্বেষণ, কর্মসংস্থান সৃষ্টি ইত্যাদি। ২০২০-২১ অর্থবর্ষে এই প্রকল্পের আওতায় এমএসএমই সংস্থাগুলিকে ১.৮০ কোটি টাকা আর্থিক সহায়তা দেওয়া হয়েছে। এতে ১০২টি এমএসএমই সংস্থা লাভবান হয়েছে। জিরো ডিফেক্ট অ্যান্ড জিরো এফেক্ট  প্রকল্পের আওতায় ২৩ হাজার ৯৪৮টি এমএসএমই সংস্থা নাম নথিভুক্ত করেছে।
লোকসভায় আজ লিখিত উত্তরে এই তথ্য জানিয়েছেন অতিক্ষু্দ্র, ক্ষুদ্র ও মাঝারি শিল্পোদ্যোগ প্রতিমন্ত্রী শ্রী ভানু প্রতাপ সিং ভর্মা।
CG/SS/NS
(Visitor Counter : 101
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন হিমাচল প্রদেশের মুখ্যমন্ত্রী
নয়াদিল্লি, ২৪ জানুয়ারি, ২০২৩
হিমাচল প্রদেশের মুখ্যমন্ত্রী শ্রী সুখবিন্দর সিং সুখু আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রী এক ট্যুইটে বলেন;
“হিমাচল প্রদেশের মুখ্যমন্ত্রী শ্রী সুখবিন্দর সিং সুখু প্রধানমন্ত্রী @narendramodi-র সঙ্গে সাক্ষাৎ করেছেন।”
PG/PM/NS
(
কেন্দ্রীয়মন্ত্রিসভা
ভারত ও ডেনমার্কের মধ্যে বায়ুশক্তির মাধ্যমে পুনর্নবীকরণযোগ্য শক্তি সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৫ এপ্রিল, ২০১৯
সমুদ্র তীরবর্তী অঞ্চলে বায়ু প্রবাহকে ব্যবহার করে অপ্রচলিত শক্তি সংক্রান্ত কৌশলগত সহযোগিতায় ভারতের নতুন ও পুনর্নবীকরণযোগ্য শক্তি মন্ত্রক এবং ডেনমার্কের শক্তি ও পরিবেশ মন্ত্রকের মধ্যে যে চুক্তি স্বাক্ষরিত হয়েছিল, প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সেটি অনুমোদিত হয়েছে। ভারতে একটি পুনর্নবীকরণযোগ্য উৎকর্ষ শক্তি কেন্দ্র গড়ে তোলার ক্ষেত্রে দুটি দেশ সম্মত হয়েছে। নতুন দিল্লিতে গত মার্চ মাসে এই মর্মে একটি চুক্তি স্বাক্ষরিত হয়েছিল।
সমুদ্র থেকে উপকূলের দিকে আসা বায়ুকে বিদ্যুৎ উৎপাদনে ব্যবহার করার বিষয়ে উভয় দেশের মধ্যে সহযোগিতা বৃদ্ধি এই চুক্তির অন্যতম উদ্দেশ্য। এর মাধ্যমে সমুদ্র উপকূলে বায়ুশক্তি সংক্রান্ত দক্ষ প্রযুক্তিগত ব্যবস্থাপনা গড়ে তোলা, উন্নত মানের উইন্ড টারবাইন বা বাতকল তৈরি, বায়ু প্রবাহ সংক্রান্ত পূর্বাভাস সহ পুনর্নবীকরণযোগ্য শক্তির বিভিন্ন ক্ষেত্রে সহযোগিতা গড়ে উঠবে।
‘দ্য ইন্দো-ড্যানিস সেন্টার অফ এক্সেলেন্স ইন ইন্টিগ্রেটেড রিন্যুয়েবল পাওয়ার’ প্রতিষ্ঠানটি সমুদ্র উপকূলে বায়ু প্রবাহকে কাজে লাগিয়ে পুনর্নবীকরণযোগ্য শক্তি উৎপাদনে সহায়তা করবে। এছাড়া, বায়ু, সৌর এবং জলবিদ্যুৎ-কে একত্রে উৎপাদন করে তা সংগ্রহের প্রযুক্তি উন্নত মানের বায়ুশক্তির সংযুক্তিকরণ, পরীক্ষা-নিরীক্ষা, গবেষণা উন্নয়ন এবং দক্ষতা বৃদ্ধির ক্ষেত্রেও এই প্রতিষ্ঠানটি সহায়ক হবে।
এই সমঝোতা স্বাক্ষরের ফলে উভয় দেশের দ্বিপাক্ষিক সম্পর্ক আরও সুদৃঢ় হবে।
CG/CB/SB
(Visitor Counter : 466
প্রধানমন্ত্রীরদপ্তর
শিক্ষাবিদ এবং বুদ্ধিজীবি অধ্যাপক নিকোলাস টালেবের সঙ্গে প্রধানমন্ত্রীর বৈঠক
নতুন দিল্লি, ২১ জুন, ২০২৩
প্রধানমন্ত্রী নরেন্দ্র মোদী আজ মার্কিন যুক্তরাষ্ট্রের নিউইয়র্কে বিশিষ্ট মার্কিন গণিতজ্ঞ, পরিসংখ্যান বিজ্ঞানী, শিক্ষাবিদ এবং বুদ্ধিজীবি অধ্যাপক নিকোলাস টালেবের সঙ্গে বৈঠক করেন।
ঝুঁকি এবং ভঙ্গুরতার মতো জটিল বিষয়গুলি সাধারণ মানুষের দৈনন্দিন আলাপচারিতার অঙ্গ করে তোলার ক্ষেত্রে অবদানের জন্য অধ্যাপক টালেবের ভূয়সী প্রশংসা করেন প্রধানমন্ত্রী।
আলোচনায় ভারতের নবীন উদ্যোগপতিদের ঝুঁকি নেওয়ার ক্ষমতা এবং এদেশের ক্রমপ্রসারমান স্টার্ট-আপ বাস্তুতন্ত্রের বিষয়গুলি প্রধানমন্ত্রী তুলে ধরেন।
CG/AC/SKD
(
স্বাস্থ্যওপরিবারকল্যাণমন্ত্রক
ভারতে করোনা থেকে আরোগ্য লাভের সংখ্যা ৫০ লক্ষের মাইলফলক অতিক্রম করেছে
দেশে গত ১১ দিনেই ১০ লক্ষের বেশি ব্যক্তি আরোগ্য লাভ করেছেন
করোনায় আক্রান্তের তুলনায় সুস্থতার সংখ্যা পাঁচগুণ ছাড়িয়েছে
নয়াদিল্লি, ২৮ সেপ্টেম্বর, ২০২০
ভারতে করোনায় আরোগ্য লাভের সংখ্যা আজ ৫০ লক্ষের  মাইলফলক অতিক্রম করেছে।
দৈনিক ভিত্তিতে উচ্চহারে কোভিড আক্রান্ত রোগীদের আরোগ্য লাভের ফলে ভারতে করোনা থেকে সুস্থতার হারে নিরন্তর অগ্রগতি অব্যাহত রয়েছে। দেশে গত ২৪ ঘন্টায় ৭৪,৮৯৩ জন আরোগ্য লাভ করেছেন।
সাম্প্রতিককালে দেশে দৈনিক ৯০ হাজারের বেশি করোনা রোগী আরোগ্য লাভ করেছেন। এর ফলে, করোনায় আক্রান্তের সংখ্যার তুলনায় সুস্থতার সংখ্যা বেড়ে পাঁচগুণেরও বেশি হয়েছে।
আরোগ্য লাভের সংখ্যায় অপ্রত্যাশিত হারে বৃদ্ধির দরুণ একমাসেই আরোগ্য লাভের হার প্রায় ১০০ শতাংশ বেড়েছে। জাতীয় স্তরে সুস্থতার হার আরও বেড়ে হয়েছে ৮২.৫৮ শতাংশ। ১৫টি রাজ্য / কেন্দ্রশাসিত অঞ্চলে আরোগ্য লাভের হার জাতীয় গড়ের তুলনায় বেশি।
সদ্য করোনা থেকে সুস্থ হওয়া ৭৩ শতাংশই ১০টি রাজ্যের। এই রাজ্যগুলি হল – মহারাষ্ট্র, কর্ণাটক, অন্ধ্রপ্রদেশ, উত্তরপ্রদেশ, তামিলনাড়ু, দিল্লি, কেরল, ওড়িশা, পশ্চিমবঙ্গ ও পাঞ্জাব।
মহারাষ্ট্র থেকে সর্বাধিক ১৩ হাজারেরও বেশি করোনা রোগী সদ্য আরোগ্য লাভ করেছেন। জুন মাসে করোনা থেকে আরোগ্য লাভের সংখ্যা ১ লক্ষ থেকে বেড়ে শেষ ১১ দিনে আরও ১০ লক্ষ হয়েছে।
কেন্দ্রীয় সরকার তথা রাজ্য ও কেন্দ্রশাসিত অঞ্চলগুলির কার্যকর ও সমন্বয়মূলক প্রয়াস গ্রহণের দরুণ সুস্থতার সংখ্যা নিরন্তর বাড়ছে। সেইসঙ্গে, উপযুক্ত চিকিৎসা পরিকাঠামো, চিকিৎসা পরিষেবা সংক্রান্ত আদর্শ প্রোটোকল, চিকিৎসকদের আন্তরিকতা ও দায়বদ্ধতা প্রভৃতি প্রয়াসের ফলে আরোগ্য লাভের সংখ্যায় নিরন্তর অগ্রগতি ঘটছে।
সদ্য আরোগ্য লাভ করা ৭৮ শতাংশই ১০টি রাজ্য / কেন্দ্রশাসিত অঞ্চল থেকে। এর মধ্যে সর্বাদিক আরোগ্য লাভ করেছেন মহারাষ্ট্র থেকে এবং এরপর রয়েছে অন্ধ্রপ্রদেশ ও তামিলনাড়ু।
দেশে গত ২৪ ঘন্টায় আরও ৮২,১৭০ জন নতুন করে করোনায় আক্রান্ত হয়েছেন। এই আক্রান্তদের মধ্যে ৭৯ শতাংশই ১০টি রাজ্য থেকে। সর্বাধিক ১৮ হাজারেরও বেশি আক্রান্ত হয়েছেন মহারাষ্ট্র থেকে। এছাড়াও, কর্ণাটক থেকে আক্রান্তের সংখ্যা ৯ হাজারের বেশি। একইভাবে, দেশে গত ২৪ ঘন্টায় ১,০৩৯ জনের মৃত্যু হয়েছে। মৃত্যুর এই সংখ্যার মধ্যে ৮৪ শতাংশই ১০টি রাজ্য ও কেন্দ্রশাসিত অঞ্চলের। মহারাষ্ট্র থেকে গতকাল ৩৬ শতাংশ বা ৩৮০ জনের মৃত্যুর খবর মিলেছে। এছাড়াও, তামিলনাড়ু ও কর্ণাটক থেকে মৃত্যু হয়েছে যথাক্রমে ৮০ ও ৭৯ জনের।
দৈহিক দূরত্ববিধি বজায় রাখার পাশাপাশি প্রকাশ্য স্থানে মাস্ক বা ফেসকভারের ব্যবহার এবং বারবার হাত ধোয়া ও পরিচ্ছন্ন থাকার মতো বিষয়গুলিতে সর্বাধিক গুরুত্ব দেওয়া হচ্ছে।
CG/BD/DM
(
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস্ এবং ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্-এর মধ্যে ২০০৮ সালে স্বাক্ষরিত তথা ২০১৪ সালে পুনর্নবীকৃত সমঝোতাপত্রে কর্মপরবর্তী অনুমোদন দিল
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারতের ইন্সটিটিউট অফ চার্টার্ড অ্যাকাউন্ট্যান্টস্  এবং ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্  - এর মধ্যে ২০০৮ সালে স্বাক্ষরিত তথা ২০১৪ সালে পুনর্নবীকৃত সমঝোতাপত্রে কর্মপরবর্তী অনুমোদন মিলেছে। এছাড়াও, কেন্দ্রীয় মন্ত্রিসভা আইসিএআই এবং আইসিএইডব্লিউ – এর মধ্যে স্বাক্ষরিত সমঝোতাপত্র পুনর্নবীকরণে অনুমতি দিয়েছে।
উভয় দেশের এই প্রতিষ্ঠান দুটির মধ্যে স্বাক্ষরিত সমঝোতাপত্রের ফলে আরও বেশি সংখ্যক তরুণ ভারতীয় চার্টার্ড অ্যাকাউন্ট্যান্ট সেদেশের প্রতিষ্ঠানটি থেকে পেশাদারিত্বের স্বীকৃতি পাবে, যা তাঁদেরকে ব্রিটেনে পেশাদারী সুযোগ-সুবিধা প্রদানে সাহায্য করবে। ব্রিটেনের বিভিন্ন সংস্থায় একাধিক ভারতীয় চার্টার্ড অ্যাকাউন্ট্যান্ট উচ্চ পদে কর্মরত রয়েছেন। ভারতের কাছে এ এক গর্বের বিষয়। ভারতীয় চার্টার্ড অ্যাকাউন্ট্যান্টদের ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্ থেকে স্বীকৃতির ফলে ব্রিটেনে ভারতীয় মেধা ও দক্ষতার চাহিদা আরও বাড়বে। সেই সঙ্গে, সেশের বিভিন্ন সংস্থা ভারতীয় পেশাদারদের প্রতি আরও আস্থাবান হবে। এই সমঝোতাপত্র কার্যকর করার ক্ষেত্রে কেন্দ্রীয় সরকারের কোনও রকম আর্থিক খরচ হবে না।
এই সমঝোতাপত্র স্বাক্ষরের উদ্দেশ্য হ’ল চার্টার্ড অ্যাকাউন্ট্যান্টস প্রতিষ্ঠানগুলির সঙ্গে যুক্ত সদস্য, পড়ুয়া ও সংশ্লিষ্ট সংগঠনগুলির স্বার্থে এক পারস্পরিক স্বার্থবাহী সম্পর্ক গড়ে তুলতে একযোগে কাজ করা। এছাড়াও, চার্টার্ড অ্যাকাউন্ট্যান্ট সংক্রান্ত ক্ষেত্রে নতুন সমস্যাগুলির নিরসনে অগ্রণী ভূমিকা পালনে এই সমঝোতা অ্যাকাউন্ট্যান্সি প্রতিষ্ঠানগুলিকে বিশ্ব মানের করে তুলবে। আইসিএআই – এর লন্ডন চ্যাপ্টারে ভারতীয় প্রতিষ্ঠানটির স্বীকৃতি রয়েছে, যা ব্রিটেনে ভারতীয় চার্টার্ড অ্যাকাউন্ট্যান্টদের পেশাদারি ক্ষেত্রে সুযোগ-সুবিধা প্রদানে গুরুত্বপূর্ণ ভূমিকা পালন করে।
CG/BD/SB
(Visitor Counter : 86
নীতিআয়োগ
তৃণমূল স্তরে উদ্ভাবন চিন্তাভাবনা সম্পর্কে সচেতনতা বাড়াতে অটল উদ্ভাবন মিশন এবং স্কুনিউজ-এর অংশীদারিত্ব
নতুন দিল্লি, ০৭ সেপ্টেম্বর, ২০২০
তৃণমূল স্তরে মানুষের সাফল্যের কাহিনীগুলি ভাগ করে নেওয়া এবং প্রচারের জন্য নীতি আয়োগ ও অটল উদ্ভাবন মিশন ভারতের বৃহত্তম শিক্ষার মাধ্যম স্কুনিউজ-এর সঙ্গে যুক্ত হয়েছে। এর ফলে অটল উদ্ভাবন মিশন এবং অটোর টিঙ্কারিং ল্যাবের বিভিন্ন উদ্যোগ সম্পর্কে শিক্ষা ক্ষেত্রে জড়িত ব্যক্তিদের মধ্যে বৃহত্তর সচেতনতা তৈরি করবে। পাশাপাশি বিশ্বব্যাপী বিভিন্ন বিদ্যালয়, শিক্ষক এবং পরামর্শদাতাদের মান সম্পন্ন জ্ঞান সরবরাহ সম্ভব হবে।
স্কুনিউজ তার নেটওয়ার্কের মাধ্যমে অটল উদ্ভাবনী মিশনে চালু হওয়া বিভিন্ন ইভেন্ট বা প্রতিযোগিতায় সমর্থন যোগাবে। অটল উদ্ভাবনী মিশন এবং স্কুনিউজ অটল টিঙ্কারিং ল্যাবের সামগ্রী, তৃণমূল স্তরে সাফল্যের কাহিনী, উদ্ভাবনী চিন্তাভাবনা, প্রযুক্তিগত শিক্ষা সম্পর্কিত সংবাদের পাশাপাশি অটল ইনোভেশন মিশন সমর্থিত বিভিন্ন স্টার্টআপ এবং সংস্থার গল্প তুলে ধরবে। স্কুনিউজ অটল টিঙ্কারিং ল্যাব ম্যারাথনের সেরা উদ্ভাবকদের প্রশংসা জানিয়ে একটি বিশেষ প্রকাশনাও নিয়ে আসবে। অটল উদ্ভাবনী মিশনের লক্ষ্যই হলো দেশে প্রায় ১০ লক্ষ উদ্যোক্তা এবং সম্ভাব্য বিনিয়োগকারী তৈরি করা। এই লক্ষ্য অর্জনের জন্য এবং অন্যান্যদের অনুপ্রাণিত করে তুলতে এই উদ্যোগ নেওয়া হয়েছে। অটল উদ্ভাবনী মিশনের পরিচালক ডঃ আর.কে. রামানান জানিয়েছেন, এই ধরণের সাফল্যের গল্পগুলি সাধারণ মানুষের সামনে তুলে ধরার সুযোগ তৈরি হবে। এর জন্য স্কুনিউজের সঙ্গে অটল উদ্ভাবনী মিশনের গুরুত্বপূর্ণ সমঝোতা সম্পন্ন হয়েছে। কোভিড-১৯ সময়কালের মধ্যে বিদ্যালয় শিক্ষায় ইতিবাচক কাহিনীগুলি তুলে ধরতে স্কুনিউজ যে অক্রান্ত পরিশ্রম চালিয়েছে তার জন্য তিনি ধন্যবাদও জানান।
স্কুনিউজ-এর কার্যকরি আধিকারিক রবি সাতলানি জানিয়েছেন, অটল উদ্ভাবন মিশনের সঙ্গে তারা কাজ করতে পেরে যথেষ্টই খুশি। অটল উদ্ভাবনী মিশন এবং স্কুনিউজের মধ্যে অংশিদারিত্বের ফলে আগামী দিনে তরুণ শিক্ষার্থীদের জন্য গবেষণার এক বৃহত্তর মঞ্চ গড়ে উঠবে বলে মনে করা হচ্ছে।
(CG/SS/SKD
অসামরিকবিমানপরিবহণমন্ত্রক
আসামে উড়ান ৪.০-র প্রথম পর্যায়ে ২৪টি রুট চিহ্নিত করা হয়েছে
নতুন দিল্লি, ৪ ফেব্রুয়ারি, ২০২১
উড়ান প্রকল্পের আওতায় প্রধান বৈশিষ্ট্য গুলি উল্লেখ করা হয়েছে।
১) চাহিদা অনুযায়ী উড়ান চলাচল করবে।
২) উড়ান ভাড়া যাত্রীদের সাধ্যের মধ্যে হবে।
৩) নির্বাচিত এয়ারলাইন অপারেটরদের মধ্যে উড়ান চলাচলের ক্ষেত্রে ব্যবধান থাকবে।
৪) এসএওএস- এর মাধ্যমে উড়ানের ন্যূনতম কর্মদক্ষতা বজায় রাখার চেষ্টা।
৫) উড়ান রুটে অপারেশন কে বাদ দেওয়া
৬) পাহাড়াঞ্চল এবং দ্বীপপুঞ্জ গুলিতে উড়ান চলাচলে গুরুত্ব দেওয়া।
এই প্রকল্পের অধীনে বিমান পরিচালনা করার জন্য বাছাই করা এয়ারলাইন অপারেটরদের ক্ষেত্রে একটি তহবিল গঠন করা হয়েছে। এয়ার পোর্ট অথরিটি অফ ইন্ডিয়া এজন্য ৭৯,৬০,৬৮০ টাকা মঞ্জুর করেছে।
এই উড়ান প্রকল্পে আসামের যে সমস্ত স্থানে বিমানবন্দর করার জন্য চিহ্নিত করা হয়েছে সেগুলি হচ্ছে, জোরহাট, লিলাবাড়ি, তেজপুর ও ওরুপসি। হেলিকপ্টার চালানোর জন্য চিহ্নিত করা হয়েছে তিনটি স্থানকে। এগুলো হচ্ছে নওগাঁও, মিশা এবং জেলেকি। এর পাশাপাশি জল এয়ারোডম হবে গুয়াহাটি রিভার ফ্রন্ট এবং ওমরাংস রিজার্ভার অঞ্চলে।
এয়ার পোর্ট অথরিটি অফ ইন্ডিয়া বিমান চলাচলের জন্য প্রথম পর্যায়ে আসামের ২৪ টি রুটকে চিহ্নিত করেছে।
অসামরিকবিমানপরিবহণমন্ত্রক
চতুর্থ দফায় উড়ান প্রকল্পের আওতায় উত্তর পূর্বাঞ্চলের ৩০টি বিমানবন্দর ও একটি ওয়াটার এরোড্রোমের জন্য দরপত্র আহ্বান
নয়াদিল্লি, ০৯ ডিসেম্বর, ২০১৯
উত্তর পূর্বাঞ্চলের যোগাযোগ ব্যবস্হার উন্নয়নের লক্ষ্যে অসামরিক বিমান চলাচল মন্ত্রক চতুর্থ দফায় উড়ান প্রকল্পের আওতায় ছয়টি স্বল্প ব্যবহৃত ও ২৪টি অব্যবহৃত-সহ মোট ৩০টি বিমানবন্দর ও একটি ওয়াটার এয়ারোড্রামের জন্য দরপত্র আহ্বান করেছে। স্বল্প ব্যবহৃত বিমানবন্দর ও এয়ারস্ট্রিপগুলি হল অরুণাচলপ্রদেশের- আলিনিয়া, আলং, দাপারিজো, মেচুকা, টুটিং, বিজয়নগর, ওয়ালং, ইংহিওং, জিরো। অসমের- চাবুয়া, দরঙ, দিনজান, লেডো, মিশা মারি, নাজিরা, সাদিয়া, সর্বোগ, সুকেরাতিং । মেঘালয়ের দ্যারা, শেল্লা, তুরা এবং ত্রিপুরার কৈলা শহর, কমলপুর ও খোয়াই। অব্যবহৃত বিমানবন্দর ও এয়ারস্ট্রিপগুলি হল অরুণাচলপ্রদেশের- পাশিঘাট ও তেজু। অসমের জোরহাট, রুপসি ও তেজপুর এবং মেঘালয়ের শিলং। যে ওয়াটার এয়ারোড্রামের জন্য দরপত্র আহ্বান জানানো হয়েছে সেটি হল, উমরাংসো জলাধার।
আগামী পাঁচ বছরে দেশে ১০০র বেশি বিমানবন্দর ও ১ হাজার বিমান পথকে কার্যকরী করে তোলার লক্ষ্যে অসামরিক বিমান চলাচল মন্ত্রক উদ্যোগী হয়েছে। এই লক্ষ্যে গুরুত্বপূর্ণ এলাকাগুলিকে বিমান পরিষেবার আওতায় আনার উদ্যোগ নেওয়া হয়েছে।
SSS/CB/NS
(Visitor Counter : 104